เนชั่น บรอดแคสติ้ง คอร์ปอเรชั่น

บริษัท เนชั่น บรอดแคสติ้ง คอร์ปอเรชั่น จำกัด (มหาชน)​ (; ชื่อย่อ: NBC) เป็นบริษัทที่ดูแลสายงานวิทยุกระจายเสียงและวิทยุโทรทัศน์ ในเครือเนชั่นกรุ๊ป และเป็นบริษัทแม่ของ บริษัท เนชั่น ทีวี จำกัด ผู้รับใบอนุญาตประกอบกิจการโทรทัศน์ภาคพื้นดินระบบดิจิทัล ในชื่อ เนชั่นทีวี

ประวัติ 
NBC ก่อตั้งขึ้นเมื่อวันที่ 8 มกราคม พ.ศ. 2536 ด้วยชื่อ บริษัท แน็ทค่อน มีเดีย จำกัด ทุนจดทะเบียนตั้งต้นที่ 1 ล้านบาท เพื่อเป็นผู้ผลิตรายการสนทนาเชิงข่าว เนชั่นนิวส์ทอล์ก ทางไทยทีวีสีช่อง 9 อ.ส.ม.ท. เป็นรายการแรก โดยระยะต่อมา เข้าร่วมผลิตรายการข่าว ทางไทยสกายทีวี จากนั้นเมื่อปี พ.ศ. 2539 เปลี่ยนชื่อเป็น บริษัท เนชั่น เทเลวิชั่น จำกัด พร้อมทั้งเข้าร่วมผลิตรายการข่าว กับสถานีโทรทัศน์ไอทีวี จนถึงปี พ.ศ. 2542

บริษัทฯ เปลี่ยนเป็นชื่อปัจจุบัน โดยที่ยังไม่เป็นบริษัทมหาชน เมื่อปี พ.ศ. 2540 ก่อนที่จะก่อตั้งช่องโทรทัศน์ข่าว เนชั่น แชนเนล (; ปัจจุบันคือเนชั่นทีวี) เป็นแห่งแรกของไทย เมื่อวันที่ 1 มิถุนายน พ.ศ. 2543 ออกอากาศผ่านเครือข่ายโทรทัศน์บอกรับเป็นสมาชิกยูบีซี (ปัจจุบันคือทรูวิชั่นส์) ทางช่องหมายเลข 8 จนถึงวันที่ 1 พฤษภาคม พ.ศ. 2546 จึงย้ายไปออกอากาศ ผ่านเครือข่ายโทรทัศน์ประเภทบริการกระจายสัญญาณแบบหลายจุดหลายช่อง ไททีวี ของกรมประชาสัมพันธ์ ทางช่องหมายเลข 1 รวมทั้งบริการเคเบิลทีวีส่วนท้องถิ่น, โทรทัศน์ผ่านดาวเทียมระบบซี-แบนด์ (สำหรับระบบเคยู-แบนด์ เริ่มออกอากาศเมื่อปี พ.ศ. 2551) แล้วจึงแปรสภาพเป็นบริษัทมหาชนในปี พ.ศ. 2552

นอกจากนี้ NBC ยังก่อตั้งช่องแมงโก้ ทีวี () เพิ่มเติมเมื่อปี พ.ศ. 2553 และช่องระวังภัย ในปี พ.ศ. 2554 โดยทั้งสองช่อง ออกอากาศทางโทรทัศน์ผ่านดาวเทียม, โทรทัศน์ผ่านสัญญาณต่อเนื่อง และโทรทัศน์ผ่านสายเคเบิลส่วนท้องถิ่น ซึ่งในปี พ.ศ. 2554 บริษัทฯ ยังร่วมกับเครือข่ายโทรทัศน์ดาวเทียมเอ็มคอท ของบริษัท อสมท จำกัด (มหาชน) รวมถึงเข้าบริหารงาน และผลิตรายการโทรทัศน์ ทางช่องอาเซียนทีวี ผ่านเครือข่ายโทรทัศน์บอกรับเป็นสมาชิกทรูวิชันส์ ทางช่องหมายเลข 99 และผ่านดาวเทียมไทยคม ในระบบซี-แบนด์ และร่วมกับมูลนิธิโรงพยาบาลรามาธิบดี เข้าบริหารงานและผลิตรายการโทรทัศน์ ทางช่องรามา แชนเนล ผ่านเครือข่ายโทรทัศน์บอกรับเป็นสมาชิกทรูวิชันส์ ทางช่องหมายเลข 80, โทรทัศน์ผ่านสัญญาณต่อเนื่อง และโทรทัศน์ผ่านสายเคเบิลส่วนท้องถิ่น นอกจากนี้ ยังให้ธีระ ธัญไพบูลย์ เข้าร่วมเป็นพิธีกรหลักของรายการข่าว เรื่องเด่นเย็นนี้ ทางไทยทีวีสีช่อง 3 ตั้งแต่เริ่มต้นรายการเมื่อปี พ.ศ. 2548 อีกด้วย

ผู้ถือหุ้นรายใหญ่ 

 ข้อมูล ณ วันที่ 6 พฤศจิกายน พ.ศ. 2563

การประกอบธุรกิจ 

กิจการโทรทัศน์ภาคพื้นดินที่เป็นของ NBC โดยตรงคือ เนชั่นทีวี ซึ่งเปลี่ยนชื่อมาจาก เนชั่น แชนแนล (พ.ศ. 2543 - 2557) เป็นสถานีโทรทัศน์ที่นำเสนอข่าวตลอด 24 ชั่วโมงเป็นแห่งแรกของประเทศไทย เริ่มออกอากาศครั้งแรกเมื่อวันที่ 1 มิถุนายน พ.ศ. 2543 ทางยูบีซี ช่อง 8 ต่อมาในวันที่ 1 พฤษภาคม พ.ศ. 2546 เนชั่น แชนแนล ได้ย้ายการออกอากาศจากยูบีซี ช่อง 8 มาสู่สถานีวิทยุโทรทัศน์ไททีวี ช่อง 1 ผ่านบริการกระจายสัญญาณแบบหลายจุดหลายช่อง (MMDS) ครอบคลุมพื้นที่กรุงเทพมหานครและปริมณฑล โดยให้เหตุผลว่า มีอำนาจรัฐเข้าแทรกแซง ก่อนที่ในวันที่ 27 ธันวาคม พ.ศ. 2556 NBC จะชนะการประมูลช่องรายการข่าวในโทรทัศน์ภาคพื้นดินระบบดิจิทัล จึงเปลี่ยนชื่อมาเป็นเนชั่นทีวีดังในปัจจุบัน และเริ่มออกอากาศครั้งแรกเมื่อวันที่ 1 เมษายน พ.ศ. 2557

นอกจากนี้ NBC ยังเคยผลิตรายการโทรทัศน์ออกอากาศทางโทรทัศน์ระบบแอนะล็อก 2 ช่อง คือ

 ช่อง 9 เอ็มคอตเอชดี
 ชีพจรโลกวันนี้
 ชีพจรโลกกับสุทธิชัย หยุ่น
 เช้าข่าวข้น คนข่าวเช้า (ปัจจุบันย้ายมาออกอากาศทางเนชั่นทีวี ในชื่อข่าวข้นรับอรุณ และ เนชั่น คัดข่าวเช้า และ ขยี้ข่าวเช้า และ เนชั่น ทันข่าวเช้า และ Morning Nation (ปัจจุบันคือรายการ เนชั่น ทันข่าวเข้ม))
 ข่าวข้นคนข่าว (ปัจจุบันย้ายมาออกอากาศทางเนชั่นทีวี ในชื่อ ข่าวข้นคนเนชั่น และ ข่าวข้นคนข่าว (ปัจจุบันกลับมาใช้ชื่อเดิมภายหลังปฏิรูปองค์กรในช่วงปลายปี พ.ศ. 2563 คือรายการ เนชั่น ทันข่าวข้น))
 จุดชนวนความคิด
 อี-ไลฟ์ อี-บิสสิเนส
 เขียวยกแผง
 ก๊วนเศรษฐกิจ
 ยิ่งถก กนกซัก (ผลิตร่วมกับ ไนน์เอ็นเตอร์เทน)
 ททบ.5 เอชดี
 สยามเช้านี้
 ถูกผิดคิดเอง

อ้างอิง

แหล่งข้อมูลอื่น 
 

บริษัทของไทย
ธุรกิจสื่อและสิ่งพิมพ์
ธุรกิจโทรทัศน์ไทย
บ